b"\n_START_ARTICLE_\nUno Plank\n_START_PARAGRAPH_\nUno Aleksander Andreas Plank (aastani 1936 Uno Aleksander Andreas Blank; 22. juuni 1902 R\xc3\xb5ngu vald, R\xc3\xb5ngu kihelkond \xe2\x80\x93 21. aprill 2001 Rockville, Maryland) oli eesti vaimulik.\n_START_SECTION_\nElulugu\n_START_PARAGRAPH_\n\xc3\x95ppis Tartu Reaalkoolis. Oli 1919\xe2\x80\x931920 Vabaduss\xc3\xb5jas. _NEWLINE_\xc3\x95ppis Tartu \xc3\x9clikoolis 1922\xe2\x80\x931923 matemaatikat, 1923\xe2\x80\x931937 (vaheaegadega) usuteadust, t\xc3\xb6\xc3\xb6tas samal ajal Tartu linnavalitsuses. Oli prooviaastal Kambja koguduses. Ordineeriti 5. juunil 1938 pastoriks._NEWLINE_Oli 1938\xe2\x80\x931939 vikaar\xc3\xb5petaja Suure-Jaanis ja J\xc3\xb5hvis (sellel ajal, mil praost Jaak Varik oli kiriku hooldaja). 1939\xe2\x80\x931944 oli Vastseliina Katariina koguduse \xc3\xb5petaja. 16. juunil 1940 valiti ta Vastseliina koguduse \xc3\xb5petajaks (enne oli olnud \xc3\xb5petaja kohustet\xc3\xa4itja) ._NEWLINE_Lahkus 1944 Saksamaale. Pidas (koos Karl Lippinguga) Abwehrgruppe 326-s leeriteenistust (Poseni \xc3\xbcmbruses). 1950 lahkus USA-sse. Oli 1951\xe2\x80\x931952 Ameerika Calhani evangeelse luterliku koguduse \xc3\xb5petaja. 1953\xe2\x80\x931971 EELK Baltimore'i ja EELK Washingtoni Markuse koguduse \xc3\xb5petaja. Aastast 1972 emeriit\xc3\xb5petaja."